**OSNOVNA ŠKOLA FAŽANA**

**PULJSKA CESTA 9**

**Tel: 052/521-011, Fax: 052/521-011**

**E-mail: os-fazana@os-fazana.tcloud.hr**

**Klasa: 400-02/20-01-03**

**Ur.broj: 2168-02-01-20-01**

**Fažana, 24.09.2020.**

**OBRAZLOŽENJE FINANCIJSKOG PLANA ZA 2021.GODINU**

**S PROJEKCIJOM ZA 2022. i 2023. GODINU**

1. **SAŽETAK DJELOKRUGA RADA PRORAČUNSKOG KORISNIKA**

Osnovne škole Fažana obavljanja djelatnost osnovnog obrazovanja djece. Djelatnost se obavlja kao javna služba. Škola ostvaruje programe osnovnog obrazovanja za darovite učenike i učenike s teškoćama u razvoju prema posebno propisanim nastavnim planovima i programima. Povremeno, ostvaruje i različite kulturne i športske programe kao obavezni dio odgoja osnovnog obrazovanja. Redovna, izborna, dodatna i dopunska nastava izvodi prema nastavnim planovima i programima koje je donijelo Ministarstvo znanosti i obrazovanja te prema operativnom Godišnjem planu i programu rada škole i školskom kurikulumu.

**OBRAZLOŽENJE PROGRAMA (AKTIVNOSTI I PROJEKATA)**

1. 2101 Redovna djelatnost osnovnih škola – minimalni standard
2. 2102 Redovna djelatnost osnovnih škola – iznad standarda
3. 2301 Programi obrazovanja iznad standarda
4. 2401 Investicijsko održavanje osnovnih škola
5. 2403 Kapitalna ulaganja u osnovne škole

**2101 Redovna djelatnost osnovnih škola – minimalni standard**

***Aktivnost A210101 Materijalni rashodi OŠ po kriterijima***

*Opis aktivnosti*

Aktivnost se odnosi na redovnu djelatnost škola koja je financirana iz decentralizacije iz koje se financiraju materijalni i financijski rashodi. Izračun mjesečne dotacije provodi se na temelju izračuna po broju učenika, po broju razrednih odjela i po broju zgrada škole za godinu. Sredstva se troše namjenski i to samo za financiranje materijalnih i financijskih rashoda (prema ekonomskoj klasifikaciji) nužnih za realizaciju nastavnog plana i programa.

Materijalni rashodi OŠ po kriterijima planirani su u iznosu 227.928,00 kuna te obuhvaćaju materijalne rashode i financijske rashode. Materijalni rashodi obuhvaćaju naknade troškova zaposlenima, rashode za materijal i energiju, rashode za usluge te ostale nespomenute rashode poslovanja. Financijski rashodi obuhvaćaju bankarske usluge, usluge platnog prometa i zatezne kamate.

*Opći ciljevi*

Podmirenje materijalnih rashoda i tekućih izdataka koje školi uplaćuje županija temeljem mjesečnih dotacija.

*Posebni ciljevi*

Kvalitetno odvijanje nastave i sigurnost učenika i djelatnika škole, te pravilna raspodjela financijskih sredstava za što bolje poslovanje.

*Ostvareni ciljevi aktivnosti i pokazatelji uspješnosti realizacije tih ciljeva*

Podmiruju se troškovi za službena putovanja, uredski materijal, materijal za tekuće održavanje, usluge telefona, pošte i prijevoza, usluge tekućeg održavanja, komunalne usluge, računalne usluge, zdravstvene usluge, ostale usluge, članarine te ostali nespomenute rashodi poslovanja.

***Aktivnost A210202 Materijalni rashodi OŠ po stvarnom trošku***

*Opis aktivnosti*

Aktivnost se odnosi na troškove zdravstvenih usluga, odnosno sistematske preglede djelatnika. Djelatnici škole imaju pravo na sistematske preglede koji se ostvaruju temeljem Kolektivnog ugovora. Materijalni rashodi OŠ po stvarnom trošku obuhvaćaju zdravstvene i veterinarske usluge koje su planirane u iznosu 6.500,00 kuna.

Opći ciljevi

Redovitim zdravstvenim pregledima vodi se briga o zdravlju djelatnika i prevenciji bolesti.

*Posebni ciljevi*

Prevencija zdravlja djelatnika.

*Ostvareni ciljevi aktivnosti i pokazatelji uspješnosti realizacije tih ciljeva*

Manji broj bolovanja djelatnika.

**A210104 Plaće i drugi rashodi za zaposlene osnovnih škola**

*Opis aktivnost*

Aktivnost se odnosi na troškove plaća i ostalih rashoda za zaposlene te se financira od strane MZO-a.

*Opći ciljevi*

Osiguranje plaća zaposlenicima škole.

*Posebni ciljevi*

Financiranje materijalnih rashoda zaposlenicima škole.

*Ostvareni ciljevi i pokazatelji uspješnosti realizacije tih ciljeva*

Isplata plaće zaposlenicima škole.

**2102 Redovna djelatnost osnovnih škola – iznad standarda**

***Aktivnost A210201 Materijalni rashodi OŠ po stvarnom trošku iznad standarda***

*Opis aktivnosti*

Materijalni rashodi OŠ škole po stvarnom trošku iznad standarda iznose 603.517,85 kuna i obuhvaćaju materijalne rashode u iznosu 143.517,85 kuna te naknade građanima i kućanstvima na temelju osiguranja i druge naknade u iznosu 460.000,00 kuna. Materijalne rashode čine rashodi za materijal i energiju, rashodi za usluge i nespomenuti rashodi poslovanja. Energenti su planirani u iznosu 120.000,00 kuna, a čine troškove goriva za školski kombi i troškove lož ulja te energenata ukoliko se utroše sredstva iz vlastitih prihoda. Sitni inventar i auto gume planirani su u iznosu 5.932,00 kune, a čine trošak guma za školski kombi. Premije osiguranja planirane su u iznosu 16.085,85 kuna, a obuhvaćaju osiguranje imovine, osiguranje od nezgode, osiguranje školskog kombija i kasko osiguranje. Prijevoz učenika planiran je u iznosu 460.000,00 kuna na temelju iznosa mjesečne karte prijevoznika, broja učenika koja koriste prijevoz te ukupnog broja mjeseci korištenja prijevoza. Ova aktivnost prati vlastite prihode škole: realizaciju energenata, premija osiguranja i prijevoz učenika, te potrebna sredstva za održavanje školskog vozila (osiguranje osnovno i kasko, auto gume, servis, registracija, porez na novo vozilo).

*Opći ciljevi*

Izvršenje naplate potraživanja u navedenom roku.

*Posebni ciljevi*

Racionalno trošenje navedenoga.

*Ostvareni ciljevi programa i pokazatelji uspješnosti realizacije tih ciljeva*

Ciljevi se ostvaruju u skladu s potraživanjima koji ovise o uplatama.

 **2301 Programi obrazovanja iznad standarda**

Programi obrazovanja iznad standarda učenicima zadovoljavaju potrebe za većim znanjem, a posebno su motivirani za učenje stranih jezika, stjecanje iskustva na novim oblicima učenja kroz boravak u prirodi ili praktičan rad s učiteljima. Dodatni programi su organizirani gotovo za sve nastavne predmete gdje se učenici žele dodatno obrazovati. Provode se različite kulturno – umjetničke aktivnosti kroz koje učenici zadovoljavaju svoje interese, stvaraju natjecateljski duh i kreativno ispunjavaju svoje slobodno vrijeme. Programi obrazovanja iznad standarda najčešće su financirani iz Proračuna općina i gradova.

***Aktivnost 230104 Pomoćnici u nastavi***

*Opis aktivnosti*

Osiguravanje pomoćnika u nastavi i stručnih komunikacijskih posrednika učenicima s teškoćama u razvoju u osnovnoškolskim ustanovama.

*Opći ciljevi*

Aktivnost Pomoćnici u nastavi planirana je u iznosu 50.000,00 kuna. Projektom se želi pomoći učenicima s teškoćama u razvoju koji pohađaju osnovnoškolske programe u redovitim ili posebnim odgojno-obrazovnim ustanovama te imaju teškoće koje ih sprječavaju u funkcioniranju bez pomoći pomoćnika u nastavi.

*Posebni ciljevi*

Osiguranje pomoćnika učenicima s teškoćama u razvoju poboljšava njihov odgojno-obrazovni uspjeh, potiče uspješniju socijalizaciju i emocionalno funkcioniranje, te donosi napredak u razvoju vještina i sposobnosti u školskoj sredini.

*Ostvareni ciljevi aktivnosti i pokazatelji uspješnosti realizacije tih ciljeva*

Nesmetano odvijanje nastave.

***Aktivnost 230106 Školska kuhinja***

*Opis aktivnosti*

Planirani su rashodi po realnoj procijeni ostvarenja istih koji služe za financiranje prehrane učenika dok borave u školi, a propisani su normativima. Prihodi su financirani od strane roditelja i Općine Fažana, grada Pule i grada Vodnjana. U cilju očuvanja zdravlja učenika u školi se ne nudi brza hrana i gazirana pića. Prehrana se izvodi u blagovaonici škole. Dio troškova podmiruje se iz Proračuna općina i gradova i to na temelju Odluke o socijalnoj skrbi obiteljima sa slabijim imovinskim statusom.

*Opći ciljevi*

Osigurati obrok u školi.

*Posebni ciljevi*

Omogućavanje svim učenicima mogućnost prehrane u školskoj ustanovi.

*Ostvareni ciljevi aktivnosti i pokazatelji uspješnosti realizacije tih ciljeva*

Povećava se broj učenika koji koriste usluge školske prehrane.

 ***Aktivnost 230107 Produženi boravak***

*Opis aktivnosti*

Produženi boravak neobvezan je oblik odgojno-obrazovnog rada namijenjen učenicima razredne nastave koji se provodi izvan redovite nastave i ima svoje pedagoške, odgojne, zdravstvene i socijalne vrijednosti. Dnevno trajanje produženog boravka škola usklađuje s potrebama zaposlenih roditelja, te svojim organizacijskim i prostornim uvjetima.

Rad u produženom boravku planira se u dvije skupine. Općina Fažana financira dva učitelja, pola norme rada kuharice, te materijalne troškove za dva razredna odjela prema broju učenika. Produženi boravak planiran je u iznosu 265.000,00 kuna te obuhvaća rashode za zaposlene u iznosu 249.000,00 kuna i materijalne rashode u iznosu 21.102,00 kuna.

*Opći ciljevi*

Najvažniji je cilj omogućavanje stručne pomoći u rješavanju postavljanih zadataka, razvijanje i poticanje sposobnosti za samostalni i timski rad, te zbrinjavanje djece do povratka roditelja s posla.

*Posebni ciljevi*

Omogućiti djetetu kvalitetan program i otkriti njegove potencijale kao jedinstvene osobe. Pripremiti dijete za daljnje obrazovanje i cijeloživotno učenje.

*Ostvareni ciljevi aktivnosti i pokazatelji uspješnosti realizacije tih ciljeva*

Program se u školi provodi već dugi niz godina, a najčešće je organiziran u matičnoj zgradi škole. Zbog sve veće potrebe zbrinjavanja učenika do povratka roditelja s posla broj se stalno mijenja i raste. Povećanjem broja učenika korisnika programa povećava se i broj zaposlenih osoba koje sudjeluju u realizaciji. Financiranje se provodi tako da troškove učitelja (plaće, ostali materijalni troškovi, službena putovanja, stručno usavršavanje, zdravstvene preglede) pokriva proračui općine, a prehranu i ostale materijalne troškove financiraju roditelji.

***A230115 Ostali programi i projekti***

***Vlastiti prihodi osnovnih škole***

*Opis aktivnosti*

Ostali programi i projekti obuhvaćaju vlastite prihode koji su planirani u iznosu 149.715,00 kuna i prihode za posebne namjene 16.000,00 kuna.

Vlastiti prihodi obuhvaćaju rashode za zaposlene koje čine doprinosi na plaću, materijalni rashodi odnosno naknade troškova zaposlenika, rashode za materijal i energiju te rashode za usluge kao i rashode za nabavu nefinancijske imovine, odnosno postrojenja i opreme te knjige. Rashodi za posebne namjene čine naknade troškova zaposlenima, rashode za materijal i energiju, rashode za usluge te ostale nespomenute rashode poslovanja. OŠ Fažana ostvaruje vlastite prihode najmom prostora sportske dvorane i polivalentne dvorane koje iznajmljuju sportska društva, Crveni križ, Društvo naša djeca i rekreativne udruge.

*Opći ciljevi*

50% vlastitih prihoda škola financira energente ( lož ulje i električnu energiju ), ostalih 50% prihoda planira se u svrhu unaprjeđenja odgojno- obrazovnog rada.

*Posebni ciljevi*

Financiranje energenata i osnovnih sredstava za rad u nastavi

*Ostvareni ciljevi aktivnosti i pokazatelji uspješnosti realizacije tih ciljeva*

Ostvarenje boljih uvjete rada škole temeljem povećanih vlastitih prihoda.

***Prihodi za posebne namjene za osnovne škole***

Izvor financiranja su uplate roditelja i uplate kotizacija od drugih škola za školska natjecanja u sportu.

*Opći ciljevi*

Cilj provođenja projekta u prvom planu je da se individualnim, mentorskim i timskim radom omogući učenicima da s obzirom na različite interese i mogućnosti razviju osjećaje prema sportskom i natjecateljskom duhu.

*Posebni ciljevi*

Svatko od učenika ima različite interese i potrebu da pokaže ono što zna. Potrebno je omogućiti izbor između različitih sadržaja, kako bi svatko pronašao ono što mu odgovara.

*Ostvareni ciljevi aktivnosti i pokazatelji uspješnosti realizacije tih ciljeva*

Učenici potiču zdrave odnose među članovima grupa, osjećaj pripadnosti i ispunjenosti ostvarivanjem svojih interesa, znanja i vještina.

***Aktivnost A230116 Školski list, časopisi i knjige***

*Opis aktivnosti*

Planirana aktivnost odnosi se na nabavu udžbenika za sve razredne odjele te je financirana od strane ministarstva.

*Opći ciljevi*

Povećanje ulaganja u školstvo.

*Posebni ciljevi*

Financijsko rasterećenje roditelja u djelu nabavke udžbenika.

*Ostvareni ciljevi aktivnosti i pokazatelji uspješnosti realizacije tih ciljeva*

Javnom nabavom osigurani udžbenike svim učenicima.

Aktivnost 230184 Zavičajna nastava

*Opis aktivnosti*

Ideja o Zavičajnoj nastavi inicirana je s ciljem očuvanja istarskih posebnosti, bogate multikulturalnosti, povijesti i tradicije. Zavičajna nastava planirana je u iznosu 7.000,00 kuna i obuhvaća materijalne rashode u iznosu 5.000,00 kuna te rashode za nabavu proizvedene dugotrajne imovine u iznosu 2.000,00 kuna.

*Opći ciljevi*

Projektom se žele skupiti svi radovi, pjesme, aktivnosti, saznanja, istraživanja koje škola provodi tijekom godine i potaknuti zanimanje za životom sredine u kojoj živimo.

*Posebni ciljevi*

Potaknuti razvoj učenika, njihova razmišljanja, kreativnost. Kroz projekt učenici upoznaju kulturu i jezik svog zavičaja, istarsko pjesništvo i tradicijsku glazbu.

*Ostvareni ciljevi aktivnosti i pokazatelji uspješnosti realizacije tih ciljeva*

Upoznavanje učenika s kulturom zavičaja u kojem žive.

**2401 Investicijsko održavanje osnovnih škola**

 ***Aktivnost A240102 Investicijsko odražavanje OŠ – minimalni standard***

Aktivnost Investicijsko održavanje OŠ minimalni standard čine materijalni rashodi (grijanje, zamjena stolarije i sl.)

*Opis aktivnosti*

Aktivnost Investicijsko održavanje OŠ minimalni standard (hitne intervencije) obuhvaćaju izvanredne troškove koji nastaju tijekom godine te nisu planirani financijskim planom. Troškove refundira županija školi na temelju ispostavljenog računa.

*Opći ciljevi*

Omogućiti siguran rad unutar školske zgrade i bolje uvjete učenicima.

*Posebni ciljevi*

Održavanje pedagoškog standarda i zadovoljavanje zakonskih uvjeta.

Omogućiti učenicima sigurno okruženje unutar i izvan školske zgrade.

*Ostvareni ciljevi aktivnosti i pokazatelji uspješnosti realizacije tih ciljeva*

Omogućeno redovno odvijanje djelatnosti škole. Sigurno okruženje za sve učenike, učitelje, radnike i ostale osobe.

***K240301 Projektna dokumentacija osnovnih škola***

*Opis aktivnosti*

Projektna dokumentacija obuhvaća troškove dokumentacije koje je potrebno prikupiti za izvršenje projekta izgradnje školske učionice.

*Opći ciljevi*

Potreba za dodatnom učionicom .

*Posebni ciljevi*

Dodatna učionica zbog obaveznog izvođenja nastave informatike za razrednu nastavu.

*Ostvareni ciljevi aktivnosti i pokazatelji uspješnosti realizacije tih ciljeva*

Veća kvaliteta i nesmetano odvijanje same nastave.

 Ravnateljica:

 Marijana Starčić